laion/Wikipedia-Exotic huggingface dataset:
התנועה לשחרור הגייז

התנועה לשחרור הגייז הייתה תנועה חברתית ופוליטית להט"בית שפעלה להפסקת הדיכוי החברתי והחוקי נגד להט"בים, בעיקר באמריקה, מערב אירופה, אוסטרליה וניו זילנד, מסוף שנות ה-60 עד אמצע שנות ה-80 של המאה ה-20. התנועה דחקה בלסביות והומוסקסואלים לצאת מהארון. התנועה הוקמה ביוני 1969, זמן קצר לאחר מהומות סטונוול בסטונוול אין, גריניץ' וילג', מנהטן, ניו יורק. בתחילת שנות ה-70 של המאה ה-20, צעדות פוליטיות שנתיות בערים גדולות, שנערכו בדרך כלל ביוני, במקור לציון יום השנה השנתי לאירועים בסטונוול, הוכרו כ-"צעדות לשחרור הגייז". בהמשך שנות ה-70 של המאה ה-20, הוכרו הצעדות כמצעדי הגאווה. התנועה ידועה גם בזכות קשריה לתרבות הנגד באותה תקופה ובכוונתם של פעילי התנועה לשחרור הגייז לשנות או לבטל מוסדות יסוד של החברה, כמו מגדר ומשפחה גרעינית, ללא כל קשר לזכויות להט"ב. באופן כללי, התנועה הייתה תנועה חברתית רדיקלית אנטי-גזענית ואנטי-קפיטליסטית. Hoffman, Amy (2007). An Army of Ex-Lovers: My Life at the Gay Community News. University of Massachusetts Press. ISBN 978-1558496217. מדיה וקבצים בנושא התנועה לשחרור הגייז בוויקישיתוף "the definition of gay liberation". Dictionary.com. ארכיון מ-2016-08-13. נבדק ב-2016-07-03. "gay liberation Definition in the Cambridge English Dictionary". dictionary.cambridge.org. ארכיון מ-2016-08-29. נבדק ב-2016-07-03. Hoffman, 2007, pp.xi-xiii. Julia Goicichea (16 באוגוסט 2017). "Why New York City Is a Major Destination for LGBT Travelers". The Culture Trip. ארכיון מ-2020-01-02. נבדק ב-3 בפברואר 2019. {{cite web}}: (עזרה) Eli Rosenberg (24 ביוני 2016). "Stonewall Inn Named National Monument, a First for the Gay Rights Movement". The New York Times. ארכיון מ-2019-04-12. נבדק ב-3 בפברואר 2019. {{cite news}}: (עזרה) "Workforce Diversity The Stonewall Inn, National Historic Landmark National Register Number: 99000562". National Park Service, U.S. Department of the Interior. ארכיון מ-2016-03-06. נבדק ב-3 בפברואר 2019. {{cite web}}: (עזרה) "Gay Liberation Front: Manifesto. London". 1978. ארכיון מ-2012-04-30. נבדק ב-2022-07-27.
עוד ועוד

עוד ועוד הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1983, על ידי חברת התקליטים הד ארצי, כסינגל שלא מתוך אלבום. השיר נכתב על ידי שלומית אהרון ויובל דור והולחן על ידי אורי קריב ולהקת הכל עובר חביבי. בדומה לשיריה הקודמים של אביטל, גם הפקת "עוד ועוד" בוצעה על ידי ננסי ברנדס. לשיר לא הופק וידאו קליפ רשמי, אולם ב-2019 פורסם ביוטיוב אודיו לא רשמי שלו. אביטל השתתפה בקדם-אירוויזיון עם השיר, הגיעה למקום החמישי עם 37 נקודות והפסידה לעפרה חזה עם "חי". ב-23 במרץ 1983 נכנס השיר למצעד הפזמונים השבועי של רשת ג' במקום ה-25. ב-1 ביוני עלה למקום השביעי - המיקום הגבוה ביותר בו דורג. ב-29 ביוני, לאחר 13 שבועות רצופים, יצא מהמצעד. במצעד הפזמונים העברי השנתי ה'תשמ"ג הגיע "עוד ועוד" למקום ה-21. עוד ועוד - אילנה אביטל, יוטיוב המצעד השבועי של רשת ג' מן התאריכים 22–23 במרץ 1983, פזמונט המצעד השבועי של רשת ג' מן התאריכים 31 במאי – 1 ביוני 1983, פזמונט המצעד השבועי של רשת ג' מן התאריכים 28–29 ביוני 1983, פזמונט מצעד הפזמונים העברי השנתי ה'תשמ"ג, פזמונט
אלבום וידאו

אלבום וידאו (נקרא גם אלבום אוסף וידאו) הוא בדרך כלל אוסף של קטעי וידאו או הופעות חיות של אותו אמן או מספר אמנים המקובצים לסרט ארוך (לעיתים קרובות) בפורמט וידאו ביתי, שעשוי להיות מורכב מיחידה אחת או יותר של DVD או בלו-ריי. אלבומי וידאו מופצים גם בפורמטים של הזרמת מוזיקה והורדה דיגיטלית. במרוצת השנים, פחתו הוצאות של אלבומי וידאו שכן, את הקליפים וההופעות מעלים לאינטרנט. ישנם אלבומי וידאו הכוללים וידאו קליפים כדוגמת Diva: The Video Collection שאיגד את כל הקליפים שהוציאה עד לאותה העת. במרוצת השנים יצאו אלפי אלבומי וידאו, מתוכם מספר מסוים נמכרו במאות אלפי עותקים כדוגמת: Farewell 1 Tour-Live from Melbourne מאת האיגלס: 3 מיליון עותקים. Live Shit: Binge & Purge מאת מטאליקה: 1.5 מיליון עותקים. Number Ones מאת מייקל ג'קסון: 1.3 מיליון עותקים. Antes de la revolución de la industria musical con la era digital y la comercialización de los disco ópticos, los videoálbumes se lanzaban en formato de vídeo doméstico analógico, en sistemas ya extintos como el Betamax o el VHS. Sarah Brightman - Diva: The Video Collection (באנגלית), נבדק ב-2023-04-06 Gold & Platinum, RIAA (באנגלית אמריקאית)
אם גרעין זרעת - בטח!

אִם גַּרְעִין זָרַעְתּ – בְּטַח! הוא שיר שחיבר לוי בן־אמתי בשנת 1932. באותה שנה הלחין אותו שלום פוסטולסקי. בשנת 2010 הלחין את השיר שנית אילן צלניק. השיר מזוהה במיוחד עם תנועת המחנות העולים ועם יציאת גרעינים לשירות בנח"ל. הסיסמה "אִם גַּרְעִין זָרַעְתּ – בְּטַח!" שימשה שנים רבות ברכה מקובלת בעת עלייה על הקרקע של קיבוצים, וניתן למצוא אותה במקומות שונים הקשורים להגשמה והתיישבות. בן־אמיתי חיבר את השיר, המתואר כחדור ב"פאתוס התיישבותי", בדגניה א' בשנת 1932. השיר היה המנון להקמת יישובים חקלאיים בתקופת חומה ומגדל ובראשית ימי המדינה. השיר מבטא אמונה וביטחון בעבודה הקשה של טיפוח ה"גרעין", החלק המהותי שנזרע בקרקע ובתמורה לעבודה הקשה – הצפייה בצמח שעולה וצומח מן הגרעין שנזרע. זריעת הגרעין יכולה להתפרש הן כעבודה חקלאית הן כהקמת יישוב. בשנת 2010, לקראת סמינר פסח של המחנות העולים, הולחן השיר מחדש וזכה עד מהרה לפופולריות רבה במחנות העולים וכסמל של יציאה לשירות בגרעיני נח"ל. השיר מבטא את שני מסלולי ההגשמה העיקריים בתנועה: התיישבות חקלאית וחינוך (שגם הוא, בהשאלה, "זריעה" וטיפוח). צלניק ערך שני שינויים בשיר המקורי. האחד – העברת הניקוד של המלה "מָקָבֶת" (המתחרז עם "מוות") לצורה השגורה יותר "מָקֶבֶת" (בסגול). השני – העברת המשפט הפותח "אם גרעין זרעת – בטח" לסוף הבית הראשון, מה שסוגר אותו והופך אותו ליחידה בפני עצמה. מילות השיר "אם גרעין זרעת - בטח!" והאזנה לו, באתר זמרשת אם גרעין זרעת – בטח! גלגולו של המנון חלוצים חוצה דורות, הבלוג של מלחין השיר אילן צלניק שמעון קושניר, חג האסיף בדגניה א', דבר, 12 באוקטובר 1955 אם גרעין זרעת בטח בלחן שלום פוסטולסקי, בביצוע מקהלת קול ציון לגולה, סרטון בערוץ "שיר עד", באתר יוטיוב, 1954 אם גרעין זרעת בטח בלחן אילן צלניק, בביצוע קולולם שבועות הכשרות 2019 - המחנות העולים, סרטון באתר יוטיוב, 2019 מודעה, על המשמר, 20 באפריל 1971 אם גרעין זרעת - בטח! גלגולו של המנון חלוצים חוצה דורות, הבלוג של מלחין השיר אילן צלניק השיר במכתב אישי של מדריך בתנועת המחנות העולים אתר האינטרנט של דגניה ב' תולדות קיבוץ יחיעם - כותרת פרק העלייה להתיישבות עמוד"ש שבועי: חדשות מתנועת הקיבוץ הדתי, י"ט כסלו תשע"ב משה דור, משורר הקבוצה בנוסח קדומים, מעריב, 1 באוגוסט 1980 ש. קפלן, קיבוץ "להב" תקע יתד בשלוחות הרי חברון, על המשמר, 8 באוגוסט 1952
אמי גרינג

אמה יוהנה האני "אמי" גרינג (24 במרץ 1893 – 8 ביוני 1973) הייתה שחקנית גרמנייה שנודעה בעיקר בגלל היותה אשתו השנייה של מפקד הלופטוואפה ושר התעופה הנאצי, הרמן גרינג. היא שמשה כמארחת של אדולף היטלר באירועים רשמיים רבים של גרמניה הנאצית ובשל כך הייתה בין הנשים שזכו לתואר "הגברת הראשונה של הרייך השלישי". היא נולדה בשם אמה זוהנמן בהמבורג לאיש מכירות עשיר. לאחר לימודיה, היא הפכה לשחקנית בתיאטרון הלאומי בויימאר. בינואר 1916, נישאה זוהנמן לשחקן קארל קסטלין בטריאסטה שבממלכת איטליה. עם זאת, באוטוביוגרפיה שלה אמרה גרינג שהיא וקוסטלין הבינו במהרה שהם מתאימים יותר כידידים מאשר כבני זוג ובסופו של דבר הם נפרדו והתגרשו ב-1926. באפריל 1935 היא נישאה בשנית, להרמן גרינג מפקד הלופטוואפה ושר התעופה הנאצי. אלו היו גם הנישואים השניים של גרינג, אשתו הראשונה, קארין גרינג נפטרה באוקטובר 1931. היא הצטרפה למפלגה הנאצית במהלך חג המולד של 1938. לאחר נשואיהם החליטו לגור באופן קבוע באחוזתו של הרמן, קארינהאל. לאחוזתו בפרוסיה המזרחית הוא קרא על שמה: "אמיהאל". בתם היחידה, אדה נולדה ב-2 ביוני 1938 ונקראה על שמה של אדה מוסוליני, בתו הבכורה של דוצ'ה איטליה וראש ממשלת איטליה, בניטו מוסוליני (שהיה בעל בריתו הקרוב של הפיהרר, אדולף היטלר וממנהיגי מדינות הציר). עם זאת, באוטוביוגרפיה שלה, גרינג טענה שבתה נקראה על שם אחת מחברותיה. אמי גרינג שימשה כמארחת של היטלר באירועים רבים של המדינה לפני מלחמת העולם השנייה. זה ותביעתה להיות "הגברת הראשונה של הרייך השלישי" יצרו איבה רבה בינה לבין בת זוגו של היטלר (ולימים אשתו), אווה בראון, שאותה היא דחתה והביעה את איבתה לגרינג מספר פעמים. כתוצאה מכך היטלר זעם על גרינג ודרש שאמי תתייחס בכבוד לאווה, אחת התוצאות של יחסה המתנשא של אמי כלפי אווה הייתה שהיא לא הוזמנה עוד לאחוזתו של היטלר בבוואריה, הברגהוף. כאשתו של אחד הגברים העשירים והחזקים באירופה, היא זכתה לתשומת לב ציבורית רבה, היא צולמה ללא הרף, ונהנתה מאורח חיים מפואר גם במלחמת העולם השנייה. בעלה היה הבעלים של אחוזות, אחוזות וטירות באוסטריה, גרמניה ופולין, הרמן בזז אוצרות אמנות מכל רחבי אירופה הכבושה לשם קישוט אחוזתם הפרטית. עם סיום מלחמת העולם השנייה, כחלק מתהליך דה-נאציפיקציה גרינג הורשעה בחברות במפלגה הנאצית ונגזרה עליה שנת מאסר. כשהיא שוחררה, כ-30% מרכושה הוחרם. בעלה לעומת זאת נידון לעונש מוות במהלך משפטי נירנברג אך התאבד בתאו בבליעת כמוסת ציאניד בטרם הוצא גזר הדין אל הפועל. כמה שנים לאחר שחרורה מהכלא, אמי גרינג הצליחה לקנות דירה קטנה מאוד בבניין בעיר מינכן ונשארה שם עד סוף חייה. בשנותיה האחרונות, היא סבלה מסיאטיקה והיא כתבה אוטוביוגרפיה ב-1972. אמי גרינג מתה במינכן ב-8 ביוני 1973 בגיל 80. מגדה גבלס – אשתו של שר התעמולה הנאצי, יוזף גבלס גרטרוד שולץ-קלינק – מנהיגת תנועת הנשים במפלגה הנאצית, רעייתו של אוגוסט הייסמאייר מרגרטה הימלר – אשתו של ראש האס אס ושר הפנים הנאצי, היינריך הימלר מדיה וקבצים בנושא אמי גרינג בוויקישיתוף אמי גרינג, באתר "Find a Grave" (באנגלית) אמי גרינג, במסד הנתונים הקולנועיים IMDb (באנגלית) אמי גרינג, באתר MusicBrainz (באנגלית) Gun, p. 127. Gun, pp.127-28 Gun, p.162 Andrew Johnson, Goering's lost art, The Independent, ‏1 בפברואר 2009 (באנגלית) Hamilton 1984, p. 110. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ידידיה בלחסן

ידידיה בלחסן (נולד ב־6 בינואר 1986) הוא זמר-יוצר, מלחין, משורר ומוזיקאי ישראלי. בלחסן נולד ב-6 בינואר 1986 בתלמי אליהו למאיר ולמוניק בלחסן. יש לו 11 אחים ואחיות. אחיו היה הזמר-יוצר והמוזיקאי גבריאל בלחסן, איתו גם שיתף פעולה באלבומו "מדרגות". אח נוסף שלו הוא הסופר עמנואל בלחסן. בלחסן למד בבתי ספר דתיים. בגיל 16 עזב את לימודיו בישיבה בעיר נתיבות והחל לממן את עצמו. הוא סובל מהפרעה דו-קוטבית. בת דודתו היא הזמרת יוצרת נועה בלחסן. את הקריירה שלו החל בלחסן בשנת 2012 כשהוציא עם אחיו גבריאל בלחסן את האלבום "מדרגות", שזכה לשבחי הביקורת. בשנת 2014 הוציא את האלבום "חייך עכשיו" לזכר אחיו. באלבום שירים שנכתבו על ידי גבריאל וידידיה, והוא יצא בלייבל התו השמיני. אחד השירים, "ידידיה", נכתב על ידי גבריאל אחיו כמעין מכתב פרידה לפני מותו. בשנת 2016 הוציא בלחסן את אלבום סולו הבכורה "קודש וחול" עם ההרכב שהקים, "בלחסן והדיסוננס". באלבום, שבו עשרה שירים, בלחסן מתמודד עם מותו של אחיו. את ההפקה המוזיקלית עשה שלום גד. שירי האלבום הושמעו בתחנות רדיו רבות. במאי 2017 הוציא בלחסן את האלבום "אין קול ואין עונה". את ההפקה המוזיקלית והעיבודים עשה בעצמו. שנה לאחר מכן הוציא את האלבום "עיניים מביטות בי", העוסק בהתמודדות שלו עם מחלת המאניה דיפרסיה. באלבום עשרה שירים, והוא יצא תחת הלייבל "קמע". בשנת 2018 הופיע בפסטיבל אינדינגב בבמה המרכזית. בינואר 2019 יצא אלבומו החמישי, "בוא", שהוקלט בלייב. באלבום אחד עשר שירים, והוא יצא תחת הלייבל קמע. באוגוסט אותה שנה יצא המיני-אלבום "ימים", ובו שירים שנגנזו מתקופות שונות בחייו. האלבום נוגע במחלתו, באשפוזים, בדת, ובמותו של אחיו. בשנת 2020 יצא אלבומו השביעי, "פיסות חיים". באלבום, שיצא תחת הלייבל "קמע", שמונה שירים. השיר "כוכב נופל" הושמע בתחנות רדיו רבות. באוגוסט אותה שנה יצא אלבומו השמיני "4321" גם הוא תחת הלייבל "קמע". באלבום שבו שמונה שירים מתמודד בלחסן עם נושאים שונים ומגוונים כדת, אהבה ונפש. ביולי 2022 יצא אלבומו התשיעי, "אתה לא קיים", ובו נוגע בלחסן בנושאים שונים, ובהם אלוהות, שאלות פילוסופיות, ומחלת הנפש עמה הוא מתמודד. במרץ 2023 יצא אלבומו העשירי "Bepolar". בלחסן מתגורר בתלמי אליהו. 2012 מדרגות בשיתוף עם גבריאל בלחסן 2014 חייך עכשיו בשיתוף עם גבריאל בלחסן 2016 אין קול ואין עונה 2018 עיניים מביטות בי 2019 בוא 2019 ימים - מיני אלבום 2020 פיסות חיים 2020 4321 2022 אתה לא קיים 2023 Bepolar ידידיה בלחסן, ברשת החברתית פייסבוק ידידיה בלחסן, סרטונים בערוץ היוטיוב ידידיה בלחסן, באתר אפל מיוזיק (באנגלית) ידידיה בלחסן, באתר ספוטיפיי ידידיה בלחסן, באתר דיזר ידידיה בלחסן, דף שער בספרייה הלאומית ידידיה בלחסן, באתר בנדקמפ יואב קרן, "גבריאל אהב את החיים. הוא היה בן אדם חזק פי אלף מאיתנו", באתר ynet, 25 באוגוסט 2022 עמיחי חסון, גם כשעיניי סגורות: על החדש של גבריאל בלחסן, באתר הארץ, 26 ביוני 2014 עינב שיף, "אחרי המוות של גבריאל, התנקיתי מהאלוהות", באתר ynet, 10 במרץ 2017 יואב קרן, "גבריאל אהב את החיים. הוא היה בן אדם חזק פי אלף מאיתנו", באתר ynet, 25 באוגוסט 2022 מערכת mako מוזיקה, ‏"קודש וחול": אלבום חדש לבלחסן והדיסוננס, באתר ‏מאקו‏, 18 בדצמבר 2016 לא לשכוח - ידידיה בלחסן, אינדינגב 2018, סרטון בערוץ "alinapash", באתר יוטיוב (אורך: 03:38) אינדינגב חוזר לשורשים: פחות מיינסטרים, יותר אינדי, באתר "Time Out ישראל", 12 בספטמבר 2018 KZradio רדיו הקצה - בית חדש - כוכב נופל, באתר KZradio רדיו הקצה, ‏5 בינואר 2020
אלטר דו שאו

אלטר דו שאו (בפורטוגזית: Alter do Chão) הוא כפר ברזילאי הנמצא כ-33 ק"מ מערבית לעיר הנמל סנטרם שלגדות נהר האמזונאס. מבחינה מינהלית, שייך הכפר לתחום שיפוטה של סנטרם. הכפר שוכן סמוך למוצא אגם ורדה אל נהר טפז'וס, בסמוך לאחת מדרכי הסחר הבודדות שבמדינת פארה. הוא נקרא על שם מועצה עירונית בשם זהה במחוז פורטאלגרה שבפורטוגל. בסביבות הכפר מספר מוקדי משיכה לתיירים. רצועות חול רחבות לאורך הנהר יוצרות חופים יפים לרחצה, ובאי איליה דו אמור (Ilha do Amor; "אי האהבה"), שבשעות השפל ניתן להגיע אליו בהליכה, חופים נוספים. אגם ורדה הסמוך עשיר בבעלי חיים, ומתקיימות בו פעילויות כרחצה, שיט וצלילה. לחוף האגם נמצא המרכז לשימור תחשי הנהרות (Centro de Proteçã ao Peixe-Boi), לשיקום תחשי נהרות פצועים או יתומים. בכפר חיים כ-7,000 תושבים,[דרוש מקור] המתפרנסים בעיקר מתיירות, ובכלל זה שירותי שיט, מכירת חפצי אומנות, מסעדות דגים בהן ניתן למצוא דגי טוקונרה ופיררוקו, השכרת מקומות לינה וטיולים באתרים שסביב הכפר ובמעבה הג'ונגל. בכל שנה נערך בשבוע השני של חודש ספטמבר פסטיבל הפולקלור פסטה דו סאירה (Festa do Çairé). מדיה וקבצים בנושא אלטר דו שאו בוויקישיתוף
בלי בושה (שיר)

בלי בושה הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1986, על ידי חברת התקליטים הד ארצי, כסינגל מתוך אלבומה החמישי, בלי בושה. השיר נכתב והולחן על ידי חמוטל בן זאב ואביטל והופק על ידי יזהר אשדות. לשיר לא הופק וידאו קליפ רשמי, אולם ב-2014 פורסם אודיו לא רשמי שלו ביוטיוב. ב-2 בדצמבר 1986 נכנס השיר למצעד הפזמונים השבועי של רשת ג' במקום ה-24. ב-30 בדצמבר עלה למקום הראשון. ב-21 בינואר, לאחר שמונה שבועות רצופים, יצא מהמצעד. במצעד הפזמונים העברי השנתי ה'תשמ"ז הגיע למקום ה-30. אילנה אביטל - בלי בושה ILANA AVITAL, פזמונט המצעד השבועי של רשת ג' מן התאריף 2 בדצמבר 1986, פזמונט המצעד השבועי של רשת ג' מן התאריך 30 בדצמבר 1986, פזמונט המצעד השבועי של רשת ג' מן התאריך 21 בינואר 1987, פזמונט מצעד הפזמונים העברי השנתי ה'תשמ"ז, פזמונט
מייקי קלי

מייקי קלי (באנגלית: Mikey Kelley; נולד ב-14 בנובמבר 1973) הוא שחקן ומדבב אמריקאי. ידוע בעיקר בתור המדבב של מיכלאנג'לו בסרט צבי הנינג'ה ובמספר דיבובים נוספים. קלי נולד בנובמבר 1973 בקווינסי (אנ'), מסצ'וסטס והוא בוגר של קולג' אמרסון מ-1995 בתקשורת המונים והפקת טלוויזיה. הוא החל לדבב במשחקי וידאו וסדרות אנימציה החל מ-1997 בסדרה "Extreme Ghostbusters" ולאחריה בסדרה שנוצרה בידי סטיבן שפילברג "Invasion America" מ-1998 בתור דייוויד קרטר. במשך השנים הופיע במגוון סדרות ומשחקי מחשב וכן בכמה סרטי אנימציה וקומדיות. בנוסף עבד בפרסומות בטלוויזיה וברדיו. סרטים: Scooby-Doo and the Cyber Chase - 2001 מיסטיק ריבר - 2003 Undiscovered - 2005 היצ' - 2005 מר וגברת סמית' - 2005 צבי הנינג'ה - 2007 פייטר - 2010 נורם בעיר הגדולה - 2016 מכוניות 3 - 2017 טופאק: כל העיניים עליי - 2017 סדרות טלוויזיה: רוקט פאוור - 2002 ראגרטס כבר גדולים - 2004 בן 10 - 2006 המלך היל - 2007 המסע לעמק החלומות - 2008 צוות גיבורי העל - 2009-2011 פיניאס ופרב - 2012 גרוויטי פולס - 2012 עולם היורה: מחנה הקרטיקון - 2022 אתר האינטרנט הרשמי של מייקי קלי (באנגלית) מייקי קלי, במסד הנתונים הקולנועיים IMDb (באנגלית)
אנדור וידור

אנדור וידור (במקור וייס, בהונגרית: Vidor Andor; בודפשט, 14 באפריל 1912 – אוקראינה, מרץ 1943) היה צלם קולנוע יהודי-הונגרי, עורך שניספה בשואת יהודי הונגריה. דודו לאסלו ויידה היה סופר, תסריטאי, בן דודו לאסלו ויידה הבן (1906–1965) היה במאי קולנוע, תסריטאי. אנדור וידור נולד במשפחה יהודית כבנם של לאיוש וידור (וייס) (1882–1941), רופא שיניים ושל בלנקה וייס. הוא היה תלמידו של צלם הקולנוע המפורסם ביותר בתקופתו, אישטוואן אייבן. לפני פרסום החוקים היהודיים (משנת 1938 ואילך), הוא הופקד על צילום סרטים עלילתיים גדולים רבים (13 סרטים). הוא ניספה במהלך מלחמת העולם השנייה באחד ממחנות העבודה (במקום לא ידוע באוקראינה) בשירות העבודה (עבודות כפייה לגברים יהודים עבור הצבא ההונגרי). וידור היה צלם קולנוע מוכשר ביותר שכבר בגילו הצעיר ובחייו הקצרים הגיע להישגים גדולים. כל סרטיו (עם במאים שונים זכו להצלחה גדולה בזמנו וחלקם גם בשנות ה-2000). ב-20 בינואר 1936 נשא את ליוויה, בתם של שמואל מנדל ושל סרנה ארנפלד, בבודפשט. הלו, בודפשט (1935) 200 לחודש, פיקס (1936) הזר המסתורי (1936) העלמה הוד מעלתה (1937) (הו') אוכל לראותך פעם בשבוע (1937) בתי לא כזו (1937) (הו') הצילו, ירשתי! (1937) (הו') קצב של 120 (1937) (הו') מלון קיקלט (1937) הטירה המושאלת (1937) (הו') בנות של היום (1937) הרע של הכפר (1937) נערה יוצאת לדרך (1937) (הו') 1 : 3 לטובת האהבה (1937) (הו') סליחה טעיתי! (1933, הונגרית-אמריקאית-גרמנית) שיטה סגולה (1934) (הו') Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) הביוגרפיה של אנדור וידור (hangosfilm.hu) אנדור וידור באתר arcanum אנדור וידור ב-PORT.hu (בהונגרית) אנדור וידור, במסד הנתונים הקולנועיים IMDb (באנגלית) אחד מסרטיו בפייסבוק אנדור וידור ב-HMDB "Születési bejegyzése a Budapest VI. kerületi polgári születési akv. 1067/1914. folyószáma alatt". "Halotti bejegyzése a Budapest V. kerületi polgári halotti akv. 3180/1948. folyószáma alatt". "Vidor Lajos halotti bejegyzése a Budapest VII. kerületi polgári halotti akv. 945/1941. folyószáma alatt". "Szülei házasságkötési bejegyzése a Budapest V. kerületi polgári házassági akv. 1479/1909. folyószáma alatt". "Házasságkötési bejegyzése a Budapest VI. kerületi polgári házassági akv. 97/1936. folyószáma alatt".
אליפות תל אביב אייזנברג הפתוחה 1996

אליפות תל אביב אייזנברג הפתוחה 1996 היא טורניר טניס מסבב ה-ATP-250 שנערך ב-1996 באצטדיון קנדה ברמת השרון, ישראל בין ה-14-20 באוקטובר. האליפות הייתה המהדורה ה-17 והאחרונה של אליפות תל אביב הפתוחה ותחרות ה-ATP-250 האחרונה שהתקיימה בישראל עד ל-2022. באליפות היחידים ניצח חביאר סנצ'ז הספרדי. בתחרות היחידים השתתפו 32 טניסאים, ניצחונו של סנצ'ז היה השני באותה שנה וה-24 בקריירה. בתחרות הזוגות השתתפו 16 זוגות. איטן דהן, ‏רשמית: סבב ה-ATP 250 יגיע בספטמבר לת"א, באתר ONE‏, 21 ביולי 2022
אלימז'אן טוחטחונוב

אלימז'אן טורסונוביץ' טוחטחונוב (ברוסית: ‏Алимжан Турсунович Тохтахунов; נולד ב-1 בינואר 1949) הוא איש עסקים רוסי ממוצא אויגורי, מצנט. טוחטחונוב ידוע גם בכינוי "טייוואנצ'יק". בתקשורת הרוסית והמערבית מוזכר טוחטחונוב כאחת מדמויות הפשע הגדולות ברוסיה. החל משנת 2012, הוא היה ברשימת המבוקשים של האינטרפול. אלימז'ן טוחטחונוב בילה את נעוריו בטשקנט, שם במהלך שנות הלימודים שלו פגש אנשים כמו אוליגרך האלומיניום העתידי מיכאיל צ'רנוי, הקפטן העתידי של קבוצת הטניס הרוסית שאמיל טרפישצ'ב. בתקופת ברית המועצות, טוחטחונוב ריצה תקופת מאסר במסגרת תיק על בטלה (אנ'), בכלא הוא פגש גנבים בחוק רבים. ב-1989 עזב לגרמניה ונשאר שם. עד מהרה קיבל אזרחות ישראלית. טוחטחונוב התחיל לעשות עסקים (לספק מזון לרוסיה) והרוויח הון לא קטן. בשנת 2002, טוחטחונוב היה מעורב בשערורייה סביב הענקת מדליות זהב בהחלקה אמנותית באולימפיאדת החורף סולט לייק סיטי, שבזכותה התפרסם לא רק במעגלים צרים. בקיץ 2002, לבקשת השלטונות האמריקאים ובסיוע ה-FBI, נעצר טוחטחונוב על ידי המשטרה האיטלקית באתר הנופש פורטה דיי מארמי שבצפון איטליה. על פי החוק האמריקאי, הוא הואשם בהונאה, מתן שוחד לשופטי ספורט וקשירת קשר לזיוף תוצאות התחרות האולימפית. הוא בילה יותר מ-10 חודשים בכלא בוונציה, ולאחר מכן שוחרר מבלי להגיש את התיק לבית המשפט. לאחר שערך חקירה משלו, הוועד האולימפי הבין-לאומי הגיע למסקנה שטוחטחונוב אינו מעורב, הרשויות בארצות הברית לא התעקשו על הסגרתו. אלימז'אן טוחטחונוב, במסד הנתונים הקולנועיים IMDb (באנגלית) אלימז'אן טוחטחונוב, במסד הנתונים הקולנועיים KinoPoisk (ברוסית) Nathan Vardi, In Pictures: The World's 10 Most Wanted, Forbes (באנגלית) Алимжан Тохтахунов прошел своим Шелковым путем, Фергана.Ру OTL: Tokhtakhounov living big life as fugitive in Russia, ESPN.com, ‏2008-04-18 (באנגלית)
קים מין-ג'יי

קים מין-ג'יי (בקוריאנית: 김민재; נולד ב-15 בנובמבר 1996) הוא כדורגלן דרום קוריאני, המשחק בעמדת הבלם בקבוצת באיירן מינכן ובנבחרת קוריאה הדרומית. קים הצטרף למועדון החצי-מקצועי Gyeongju KHNP ב-1 ביולי 2016, עמו שיחק בליגה הלאומית של קוריאה מאמצע עונת 2016. הוא שיחק 15 משחקים עבור KHNP עד לסיום העונה הסדירה. ב-22 בדצמבר 2016, קים חתם בקבוצת ג'אונבוק יונדאי מוטורס. ב-29 בינואר 2019, עבר קים לבייג'ינג גוגואן. ב-16 באוגוסט 2021 חתם קים בפנרבחצ'ה, תמורת דמי העברה של 3 מיליון אירו בחוזה לארבע שנים. ב-17 באוקטובר הוא ערך את הופעת הבכורה בקבוצה בהפסד 1–3 לטרבזונספור. ב-20 במרץ 2022 כבש שער בכורה בניצחון 1–2 על קוניאספור. ב-27 ביולי 2022 חתם קים בנאפולי מהסרייה א', עליו היא שילמה 18 מיליון אירו. ב-21 באוגוסט כבש שער בכורה בקבוצה, בניצחון 0–4 על מונצה. ב-18 ביולי 2023, חתם קים בבאיירן מינכן ל-5 שנים תמורת 50 מיליון אירו. ב-14 באוגוסט 2017 זומן קים לראשונה לסגל נבחרת קוריאה הדרומית לקראת צמד משחקי מוקדמות מונדיאל 2018 נגד איראן ואוזבקיסטן. הוא ערך את הופעת הבכורה שלו נגד איראן ב-31 באוגוסט. הוא זומן לסגל הנבחרת לקראת המונדיאל אך נפצע ולא השתתף בתחרות. ב-15 בדצמבר 2019 הוא כבש שער בכורה במדים הלאומיים, בניצחון 0–1 על נבחרת סין. נכלל בסגל נבחרת קוריאה הדרומית לטורניר מונדיאל 2022. נכלל בסגל נבחרת קוריאה הדרומית לטורניר גביע אסיה 2023. צ'ונבוק מוטורס אליפות קוריאה הדרומית: 2017, 2018 נאפולי אליפות איטליה: 2022/2023 מדיה וקבצים בנושא קים מין-ג'יי בוויקישיתוף קים מין-ג'יי, ברשת החברתית אינסטגרם קים מין-ג'יי, באתר Transfermarkt קים מין-ג'יי, באתר Soccerway קים מין-ג'יי, באתר BDFutbol קים מין-ג'יי, באתר WorldFootball.net קים מין-ג'יי, באתר National Football Teams קים מין-ג'יי, באתר FootballDatabase.eu קים מין-ג'יי, באתר ESPN 亞 챔피언 전북, 올대 출신 김민재 등 신인 6명과 계약, 노컷뉴스, ‏22 בדצמבר 2016 주경돈, S. Korean pro football champs announce key defender's move to China, Yonhap News Agency, ‏29 בינואר 2019 (באנגלית) Bruno Marra, Il Napoli ufficializza l'acquisto di Kim Minjae, SSC Napoli, ‏27 ביולי 2022 (ב־) 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
אליפות תל אביב הפתוחה 1995

אליפות תל אביב הפתוחה 1995 היא טורניר טניס מסבב ה-ATP-250 שנערך ב-1995 באצטדיון קנדה ברמת השרון, ישראל בין ה-9-16 באוקטובר. האליפות הייתה המהדורה ה-16 של אליפות תל אביב הפתוחה. באליפות היחידים ניצח יאן קרוסלאק הסלובקי. בתחרות היחידים השתתפו 32 טניסאים. בתחרות הזוגות השתתפו 16 זוגות.
שיאי מזג אוויר

זוהי רשימה של שיאי מזג אוויר, רשימה של ההתרחשויות הקיצוניות ביותר של תופעות מזג אוויר. שיאי מזג אוויר נמדדים בתנאים ספציפיים - כמו טמפרטורת פני השטח ומהירות הרוח - כדי לשמור על עקביות בין המדידות סביב כדור הארץ. כל אחד מהרשומות הללו הוא ערך השיא שנצפה באופן רשמי, מכיוון שייתכן שחרגו מהרשומות הללו, לפני המצאת מכשור מזג האוויר המודרני, או באזורים מרוחקים ללא תחנת מזג אוויר רשמית. (צוינו טמפרטורות מעל 45.0) (צוינו טמפרטורות מתחת למינוס 15.0) (צוינו טמפרטורות מתחת למינוס 20.0) מזג אוויר קיצוני התחממות עולמית Global Weather & Climate Extremes | ASU World Meteorological Organization, web.archive.org, ‏2013-12-13
ויקטור בוניפייס

ויקטור בוניפייס אוקו (באנגלית: Victor Boniface Okoh; נולד ב-23 בדצמבר 2000 בניגריה) הוא כדורגלן ניגרי המשחק בעמדת החלוץ בקבוצת באייר לברקוזן ובנבחרת ניגריה. בוניפייס גדל במחלקת הנוער של ריאל סאפייר הניגרית. ב-4 במרץ 2019 חתם בבודה/גלימט מליגת העל הנורווגית. הוא ערך 48 הופעות ליגה במדי המועדון, בהן הבקיע 13 שערים. ב-8 באוגוסט 2022 חתם בוניפייס על חוזה לארבע שנים ברויאל אוניון סן-ז'ילואז מליגת העל הבלגית. הוא שיחק במועדון במשך עונה אחת, במהלכה ערך 37 הופעות ליגה והבקיע תשעה שערים. ב-22 ביולי 2023 חתם בונפייס על חוזה לחמש שנים בבאייר לברקוזן מהבונדסליגה. ב-10 בספטמבר 2023 ערך בוניפייס את הופעת הבכורה שלו בנבחרת ניגריה, בניצחון 6-0 על נבחרת סאו טומה ופרינסיפה במסגרת מוקדמות גביע אפריקה לאומות 2023. נכלל בסגל נבחרת ניגריה לטורניר גביע אפריקה לאומות 2023. בודה/גלימט ליגת העל הנורווגית (2): 2020, 2021 באייר לברקוזן בונדסליגה (1): 2023/24 הגביע הגרמני (1): 2023/24 אישיים מלך השערים בליגה האירופית (1): 2022/23 נבחרת העונה בליגה האירופית (1): 2022/23 שחקן החודש בבונדסליגה (1): אוגוסט 2023 נבחרת העונה בבונדסליגה (1): 2023/24 מדיה וקבצים בנושא ויקטור בוניפייס בוויקישיתוף ויקטור בוניפייס, באתר Transfermarkt ויקטור בוניפייס, באתר Soccerway ויקטור בוניפייס, באתר BDFutbol ויקטור בוניפייס, באתר WorldFootball.net ויקטור בוניפייס, באתר National Football Teams ויקטור בוניפייס, באתר FootballDatabase.eu Victor Boniface har signert for Glimt! באתר Bodø Nu, ‏ 4 במרץ 2019 (בנורווגית) Welcome Victor Boniface באתר הרשמי של רויאל אוניון סן-ז'ילואז, 8 באוגוסט 2022 (באנגלית) Bayer 04 sign Victor Boniface באתר הרשמי של באייר לברקוזן, 22 ביולי 2023 (באנגלית) Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)